[{"text_idx": "#000000", "text": "Ynglyn a gadael yr UE"}, {"text_idx": "#000001", "text": "Fy mwriad ydi parhau i ddilyn y trywydd hwnnw - ac mi wnawn ni ddechrau efo\u2019r mater ymddangosiadol gymhleth hwnnw - ymadawiad y DU a\u2019r UE."}, {"text_idx": "#000009", "text": "Ac mae\u2019r stori o ddwy flynedd o trafodaethau Brexit wedi adlewyrchu methiant Prydain i ddod i dermau efo\u2019r ffaith bod Brexit wedi ei werthu ar sail celwydd gwaelodol. Mae'r llywodraeth yn gofyn am rhywbeth amhosibl. Dywedir wrthi nad ydi\u2019r hyn mae\u2019n gofyn amdano yn bosibl. Mae\u2019r llywodraeth wedyn yn mynd ati i ofyn am union yr un peth 27 gwaith eto trwy fynd o gwmpas y gwahanol lywodraethau a gofyn yn unigol iddynt am rhywbeth amhosibl. Mae\u2019r rheiny yn dweud 27 gwaith mai\u2019r UE ac nid llywodraethau unigol negydu. Ar ol hir a hwyr mae rhywun ar ochr yr UE yn gweiddi nad ydi\u2019r hyn mae llywodraeth y DU yn gofyn amdano yn bosibl."}, {"text_idx": "#000010", "text": "Mae\u2019r cyfryngau Prydeinig wedyn yn dechrau wylofain a stampio eu traed a gweiddi bod yr UE yn bod yn afresymol, anheg ac anhyblyg. Yn y cyfamser mae\u2019r llywodraeth yn pwdu am ddiwrnod neu ddau cyn mynd ati i feddwl am gais arall cwbl amhosibl. Mae hwnnw\u2018n cael ei wrthod ac yna mae\u2019r broses uchod yn cael ei hailadrodd."}, {"text_idx": "#000011", "text": "Ar ol gofyn am bedwar neu bump o bethau amhosibl gwahanol a mynd trwy\u2019r un rigmarol pob tro rydan ni\u2019n dod yn ol at at y cais amhosibl cyntaf, ac yna\u2019n ailadrodd y cylch. Mae\u2019r DU - a\u2019i chyfryngau torfol - wedi bod yn ymddwyn fel plentyn bach dyflwydd oed sydd heb gael llawer o gwsg am ddau neu dri diwrnod ac yn cael un meltdown cyhoeddus ar ol y llall."}, {"text_idx": "#000035", "text": "Mae plaid sy\u2019n defnyddio ei grym llywodraethol i geisio gwneud trwch y boblogaeth yn dlotach am resymau sy\u2019n ymwneud a\u2019i gwleidyddiaeth mewnol ei hun yn elyn i drwch y boblogaeth. Ffaith syml ydi o - os cafodd yr ymadrodd ei ddweud neu beidio. Dyna sydd yn digwydd efo Brexit - mae\u2019r llywodraeth Doriaidd yn gwybod gyda sicrwydd 100% y bydd Brexit yn gwneud y rhan fwyaf o bobl yn dlotach nag ydyn nhw rwan - ond mae nhw\u2019n gwthio ymlaen efo\u2019r peth beth bynnag."}, {"text_idx": "#000037", "text": "Ar pob cyfri dylai cefnogwyr ganmol eu hymgeisydd eu hunain am ei agwedd tuag at Brexit, annibyniaeth, mwd niwclear neu beth bynnag. Does yna ddim o\u2019i le mewn honni bod barn un person yn rhagori ar farn y gweddill chwaith. Does yna ddim o\u2019i le mewn gwneud achos tros un ymgeisydd yn hytrach nag un arall chwaith. Ond mae crafu o gwmpas am gyfle i gam gynrychioli agwedd a barn wleidyddol un neu fwy o\u2019r ymgeiswyr eraill yn sylfaenol hunan niweidiol o safbwynt pleidiol."}, {"text_idx": "#000058", "text": "Cynllun y diwrnod - Brexit petai\u2019n dy"}]